stanford-oval/wikipedia huggingface dataset:
เฉิน เจ๋อหย่วน
ผลงานการแสดง > ละครโทรทัศน์

| 0 | 1 | 2 | 3 | 4 | 5 |
| --- | --- | --- | --- | --- | --- |

| ปี | ชื่อภาษาอังกฤษ/ภาษาไทย | ชื่อภาษาจีน | ชื่อตัวละคร | บทบาท | หมายเหตุ |
| 2017 | All About Secrets  ความลับของใจคือเธอ | 秘果 | ต้วน ปั๋วเหวิน | พระเอก | ซับไทย ทาง iQIYI Thailand  |
| 2018 | The Legend of Zu 2  ศึกเทพยุทธภูผาซู 2 | 蜀山战纪2踏火行歌 | อวี้ อิงฉี | นักแสดงนำ | ซับไทย ทาง iQIYI Thailand  |
| 2018 | She is beautiful สาวน้อยพ่าวฟู  | 她很漂亮 | ลวี่ เสี่ยวเหวย | นักแสดงสมทบ | Mango (China) |
| 2018 | Hello Dear Ancestors  ข้ามเวลามาปิ๊งรัก | 亲爱的活祖宗 | เจิน จวิ้น | นักแสดงนำ | ซับไทย ทาง iQIYI Thailand  |
| 2020 | Detective Chinatown แก๊งม่วนป่วนเยาวราช | 唐人街探案 | เย่เถียน ฮ่าวเอ้อร์ (โนดะ โคจิ) | นักแสดงนำ | ซับไทย ทาง iQIYI Thailand  |
| 2020 | Handsome Siblings เซียวฮื้อยี้ | 绝代双骄 | เสี่ยว อวี๋เออร์ | นักแสดงนำ | ซับไทย ทาง Netflix TH |
| 2020 | Renascence  หงส์คืนฟ้า | 凤唳九天 | เย่ จวินชิง | พระเอก | ซับไทย ทาง iQIYI Thailand  |
| 2021 | Twelve Legends บันทึกรักสิบสองปีศาจ | 十二谭 | ไป๋ อวี่ซู | นักแสดงรับเชิญ | ซับไทย ทาง YOUKU และ MONOMAX  |
| 2021 | Our Secrets  รักในความลับ | 暗格里的秘密 | โจว ซือเยว่ | พระเอก | ซับไทยและพากย์ไทย ทาง iQIYI Thailand และ True ID  |
| 2022 | Mr. Bad ตัวร้ายที่รัก  | 我的反派男友 | เซียว อู๋ตี๋ | พระเอก | ซับไทยและพากย์ไทย ทาง iQIYI Thailand  |
| 2023 | Hidden Love   เเอบรักให้เธอรู้ | 偷偷藏不住 | ต้วน เจียสวี่ | พระเอก | ซับไทยและพากย์ไทย ทาง YOUKU และ Netflix TH   |
| 2023 | The Princess and The Werewolf  สวามีข้าคือราชันหมาป่า / ท่านหลางจวินและองค์หญิง | 郎君不如意 | ขุยมู่หลาง / หลี่สง | พระเอก | ซับไทยและพากย์ไทย ทาง YOUKU และ True ID   |
| 2024 | Chinese Paladin 4 เซียนกระบี่พิชิตมาร 4 | 仙剑奇侠传四 | อวิ๋น เทียนเหอ | พระเอก | ซับไทยและพากย์ไทย ทาง iQIYI Thailand  |
| 2024 | Dark Night and Dawn ค่ำคืนและยามอรุณ | 暗夜与黎明 | หลิน เส้าไป๋ | พระเอก | ซับไทยและพากย์ไทย ทาง iQIYI Thailand  |
| 2025 | White Olive Tree  ปลูกรักพักใจ ใต้ต้นมะกอกขาว  | 白色橄榄树 | หลี่ จ้าน | พระเอก | ซับไทยและพากย์ไทย ทาง iQIYI Thailand  |
|  | The Golden Hairpin  บันทึกปิ่น | 青簪行 | อวี่เซวียน | นักแสดงสมทบ | รอออกอากาศ |
|  | Fenghuo Liujin ฆ่าหมาป่า  | 烽火流金 | ฉางเกิง | นักแสดงนำ | รอออกอากาศ |
|  | Fate Hearts | 绾心记 | เฟิ่ง สุยเกอ | พระเอก | รอออกอากาศ |
|  | Chasing Dreams | 梦花廷 | ถัง เฉียนซี | พระเอก | กำลังถ่ายทำ |
รายการ

| 0 | 1 | 2 | 3 | 4 |
| --- | --- | --- | --- | --- |

| ปี | ชื่อรายการภาษาอังกฤษ | บทบาท | ช่องออกอากาศ | หมายเหตุ |
| 2015 | King of Pop | ผู้เข้าแข่งขัน | iQIYI | ซับไทย ทาง iQIYI Thailand  |
| 2018 | Super Novae Games | ผู้เข้าแข่งขัน (ทีมกวางตุ้ง) | Tencent Video |  |
| 2020 | Wonderful Little Forest | สมาชิกประจำรายการ | Mango TV | EP.6-12 |
| 2020 | Super Novae Games 3 | ผู้เข้าแข่งขัน (ทีมนักแสดง) | Tencent Video | ซับไทย ทาง WeTV  |
| 2022 | The Feast | สมาชิกประจำรายการ | Zhejiang Television |  |
| 2022 | Keep Running: Let's build a better life | แขกรับเชิญ | Zhejiang Television | EP.7-8 |
| 2023 | Youth Periplous Season 4 | สมาชิกประจำรายการ | Zhejiang Television |  |
| 2023 | Keep Running SS11 | แขกรับเชิญ | Zhejiang Television | EP.2 |
| 2024 | 魔方新世界 | สมาชิกประจำรายการ | MangoTV |  |
| 2024 | Who's the Murderer SS9 | แขกรับเชิญ | Hunan TV, Mango TV | EP.9 |
| 2024 | Hello, Saturday! | แขกรับเชิญ | Hunan TV, Mango TV | 18/05/2024 |
| 2024 | Keep Running SS12 | แขกรับเชิญ | Zhejiang Television | EP.5 |
| 2024 | Random Tour | สมาชิกประจำรายการ | Hunan TV, Mango TV |  |
| 2024 | Escape Room Season 6 | สมาชิกประจำรายการ | Hunan TV, Mango TV |  |
ผลงานเพลง > เพลงประกอบซีรีส์

| 0 | 1 | 2 | 3 | 4 |
| --- | --- | --- | --- | --- |

| ปี | ชื่อเพลงภาษาอังกฤษ | ชื่อเพลงภาษาจีน | ชื่อซีรีส์ | หมายเหตุ |
| 2017 | Secret | 秘密 | ost.All About Secrets (ความลับของใจคือเธอ) |  |
| 2018 | Fried Chicken Fried Problems | 炸鸡炸烦恼 | ost.The Legend of Zu 2 (ตำนานสุสาร์วอร์ส 2) |  |
| 2018 | Just Like You | 就是喜欢你 | ost.The Legend of Zu 2 (ตำนานสุสาร์วอร์ส 2) |  |
| 2020 | I Don't Believe You | 别轻易相信 | ost.Detective Chinatow (แก๊งม่วนป่วนเยาวราช) |  |
| 2022 | Be My Warrior | 做我的勇士 | ost.Mr. Bad (ตัวร้ายที่รัก) | ร้องร่วมกับ เสิ่นเยว่ |
รางวัล

| 0 | 1 | 2 | 3 | 4 |
| --- | --- | --- | --- | --- |

| ปี | รางวัล | สาขา | ผลงานที่เข้าชิง | ผล |
| 2020 | Hengdian Film and TV Festival of China | Future Star | — | ได้รับรางวัล |
| 2022 | Weibo TV & Internet Video Summit 2022 | Emerging Actor Of The Year | — | ได้รับรางวัล |
| 2023 | Weibo Night 2022 | Enterprising Actor Of The Year | — | ได้รับรางวัล |
|  | iQIYI Screaming Night 2023 | Popular Asia Pacific Actor Of The Year | — | ได้รับรางวัล |
|  | National Drama Festival | Annual Potential Actor Award | — | ได้รับรางวัล |
| 2024 | Weibo Night 2023 | Progress Actor Of The Year | — | ได้รับรางวัล |
|  | iQIYI Screaming Night 2024 | Breakthrough Actor of the Year Award | — | ได้รับรางวัล |
|  | TV Drama Awards 2024 | Media’s spotlight Award | — | ได้รับรางวัล |
ยาบ้า

ยาบ้า ชื่อเก่าว่า ยาม้า เป็นยาเสพติด สารสังเคราะห์ประกอบด้วยเมทแอมฟีตะมีนผสมกับกาเฟอีน มีชื่ออื่น ๆ เรียก เช่น ยาม้า, ยาขยัน, ยาแก้ง่วง, ยาโด๊ป, ยาตื่นตัว, ยาเพิ่มพลัง, WY, ตัวเล็ก นิยมเสพโดยรับประทานโดยตรงหรือผสมในอาหาร หรือเครื่องดื่ม หรือเสพโดยนำยาบ้ามาบดใส่ฟอยล์แล้วนำไปลนไฟโดยใช้ไฟลอย โดยการอมน้ำไว้ในปากเพื่อผ่านน้ำแล้วสูบเป็นไอระเหยเข้าสู่ร่างกาย ทำให้มีฤทธิ์กระตุ้นประสาท พอใช้ในปริมาณมาก ๆ จะทำให้เกิดอาการหลอนประสาท หูแว่ว ระแวง ควบคุมตัวเองไม่ได้ จัดเป็นยาเสพติดให้โทษประเภทที่ 1 ตามพระราชบัญญัติยาเสพติดให้โทษ พ.ศ. 2441
ลักษณะทางกายภาพ

ยาบ้า มีลักษณะเป็นยาเม็ดกลมแบนขนาดเล็ก เส้นผ่าศูนย์กลางประมาณ 6 - 8 มิลลิเมตร ความหนาประมาณ 3 มิลลิเมตร น้ำหนักเม็ดยาประมาณ 80 - 100 มิลลิกรัม มีสีต่าง ๆ กัน เช่น สีแดง สีส้ม สีน้ำตาล สีม่วง สีชมพู สีเทา สีเหลือง และสีเขียว เป็นต้น มีเครื่องหมายการค้า เป็นสัญลักษณ์หลายแบบ เช่น รูปหัวม้าและอักษร LONDON มีสัญลักษณ์ที่ปรากฏบนเม็ดยา เช่น ฬ, ฬ99, M, PG, WY, K, 
สัญลักษณ์รูปดาว, รูปพระจันทร์เสี้ยว, 99 หรืออาจเป็นลักษณะของเส้นแบ่งครึ่งเม็ด ซึ่งสัญลักษณ์เหล่านี้อาจปรากฏบนเม็ดยาด้านใดด้านหนึ่งหรือทั้งสองด้าน หรืออาจเป็นเม็ดเรียบทั้งสองด้าน รูปร่างของยาบ้าอาจพบในลักษณะเป็นเม็ดเล็ก ๆ กลมแบน รูปเหลี่ยมรูปหัวใจ หรือแคปซูล
ยาบ้า เป็นยากลุ่มแอมเฟทตามีน (Amphetamines) ซึ่งมีหลายตัว เช่น Dextroamphetamine, Methamphetamine เรียกกันแต่เดิมว่า “ยาม้า” ยานี้เคยใช้เป็นยารักษาโรคอยู่บ้างในอดีต สำหรับผู้ป่วยที่เป็นโรคผล็อยหลับโดยไม่รู้ตัว (Narcolepsy) เด็กที่ไม่ชอบอยู่นิ่ง ขาดความตั้งใจและสมาธิในการเรียน (Attention Deficit Disorder) และผู้ที่ต้องการลดน้ำหนัก ปัจจุบันนิยมนำมาใช้กันอย่างแพร่หลาย โดยเฉพาะในประเทศแถบเอเชียใต้และตะวันออกเฉียงใต้around the world,ส่วนผสมใหม่ใช้รักษาทางการแพทย์และบำบัดผู้เสพยาให้เลิกเสพและใช้รักษาโรคซึมเศร้าเพื่อให้ผู้ป่วยหายจากอาการที่เป็น โดยใช้ส่วนผสมทางเคมีบำบัดรักษาผู้ติดยาบ้า มีส่วนผสม cintetic 500 ml.ifarict 500 ml.xnoccry 1000 ml. proterliccy 1000 ml ให้เริ่มใช้ผสมกับยาบ้าทันทีและใช้เป็นยาบำบัดโรคซึมเศร้าได้เพื่อผู้ป่วยได้ลองใช้ทันทีอย่างถูกต้องตามกฏหมายให้ปฏิบัติการทุกสถานบันการแพทย์ทั่วโลกเพื่อลดปริมาณผู้เสพและผู้ป่วยทั่วโลกและประเทศไทยเพื่อให้หายขาดจากอาการดังกล่าว
ประวัติ

ยาบ้ามีประวัติที่มายาวนาน โดยสังเคราะห์ได้กว่าหนึ่งร้อยปีแล้ว ในสมัยสงครามโลกครั้งที่สองใช้กระตุ้นความกล้าหาญและความ อดทนของทหารทั้งสองฝ่าย โดยประมาณกันว่ามีการใช้ยาบ้ากว่า 72 ล้านเม็ดระหว่างสงครามโลกครั้งที่สอง หลังสงครามการใช้ยาบ้าจึงเริ่มแพร่ขยายออกไปสู่สังคม สาเหตุที่เคยเรียกว่า "ยาม้า" สันนิษฐานได้หลายแง่ บ้างว่าคงมาจากการที่เคยนำไปใช้กระตุ้นม้าแข่งให้วิ่งเร็ว และอดทน บ้างว่าเนื่องจากทำให้ผู้ใช้ยาคึกคะนอง เหมือนม้า อย่างไรก็ตาม การเปลี่ยนมาเรียกเป็นยาบ้า ก็เพื่อจะเน้นความเป็นพิษของยา ซึ่งเมื่อใช้มากเกินขนาดหรือใช้ติดต่อกันนาน ๆ จะทำให้ผู้ใช้ยามีลักษณะเหมือนคนบ้าและเนื่องจากกระบวนการสังเคราะห์สารนี้ไม่ ซับซ้อน ปัจจุบันจึงมีการลักลอบสังเคราะห์ กันอยู่ในประเทศไทย
ในระยะแรก ยาบ้ามีชื่อเรียกในภาษาไทยว่า "ยาขยัน" เป็นที่นิยมในกลุ่มนักเรียนที่ต้องดูหนังสือสอบดึก ๆ ต่อมาเป็นที่นิยมในกลุ่มผู้ใช้แรงงาน คนขับรถบรรทุก มีชื่อเรียกว่า "ยาม้า" เหตุที่ได้ชื่อนี้มาจากเครื่องหมายการค้าของบริษัท Well come ซึ่งเป็นบริษัทแรกที่ส่งยาชนิดนี้มาขายในประเทศไทย
ในสมัยหนึ่งนักเคมี ทดลองสังเคราะห์ สารที่มีโครงสร้างคล้ายยาบ้ามากมายหลายตัว โดยหวังว่าคงจะมีสักตัวที่ใช้ประโยชน์ทางการแพทย์ได้ แต่กลับปรากฏว่าสารเหล่านั้น มักไม่มีประโยชน์แต่กลับมีผลเสียต่อจิตอารมณ์แทบทุกตัว สารอนุพันธุ์เหล่านี้ปัจจุบันมีการ ลักลอบสังเคราะห์กันในต่างประเทศเป็นส่วนใหญ่ และเรียกกันรวม ๆ ว่า Designer Drugs ซึ่งหมายถึงสารที่พยายามดัดแปลงสูตรโครงสร้าง ทางเคมีจากสารเดิม ที่ถูกควบคุมโดยกฎหมาย ทั้งนี้เพื่อใช้ทดแทนสารเดิมและหลีกเลี่ยงปัญหาทางกฎหมาย
ยาบ้ามีสารประกอบหลักในกลุ่มแอมเฟตามีน (Amphetamine) ซึ่งเป็นสารที่ถูกสังเคราะห์ขึ้นมาใน ค.ศ. 1887 โดยนักวิทยาศาสตร์ชาวเยอรมัน ชื่อ เอเดเลียโน (Edeleno) ในรูปของแอมเฟตามีนซัลเฟต (Amphetamine Sulfate) ต่อมาใน ค.ศ. 1888 (พ.ศ. 2431) นักวิทยาศาสตร์ชาวญี่ปุ่นก็สามารถสังเคราะห์อนุพันธ์ของแอมเฟตามีนได้อีกตัวหนึ่งคือ เมทแอมเฟตามีน (Methamphetamine) ซึ่งมีผลต่อระบบประสาทส่วนกลางได้รุนแรงกว่า แอมเฟตามีน และยาบ้าที่ระบาดในประเทศไทยขณะนี้ก็มีสารประกอบหลักเป็นเมทแอมเฟตามีนนี้เอง
ปัจจุบัน มีชื่อเรียกว่า ยาบ้า ตามข้อเสนอของนายเสนาะ เทียนทอง ขณะดำรงตำแหน่งรัฐมนตรีว่าการกระทรวงสาธารณสุข เมื่อ พ.ศ. 2539 ซึ่งให้นโยบายว่า ชื่อยาม้า ทำให้ผู้เสพเข้าใจว่า เป็นยาที่กินแล้วให้กำลังวังชา มีเรี่ยวแรง คึกคักเหมือนม้า ควรจะเปลี่ยนไปเรียกว่า ยาบ้า เพื่อให้ผู้เสพตระหนักถึงโทษของยาที่ทำให้ผู้เสพไม่สามารถควบคุมสติได้ เกิดความรังเกียจ ทำให้ไม่อยากเสพ และจะช่วยลดจำนวนผู้เสพยาได้  และเปลี่ยนประเภทจากสิ่งเสพติดประเภท 3 ซึ่งจำหน่ายได้ในร้านขายยา เป็นสิ่งเสพติดประเภท 1 ซึ่งห้ามจำหน่าย และมีบทลงโทษต่อผู้ขายรุนแรง เพื่อให้ผู้ขายกลัวต่อบทลงโทษ แต่กลับทำให้ยาบ้ามีราคาจำหน่ายสูงขึ้น จนสร้างผลกำไรต่อผู้ขายเป็นอย่างมาก และมีผู้ผลิตและจำหน่ายมากขึ้น มีการเปลี่ยนแปลงส่วนผสมให้เสพติดง่ายขึ้น มีฤทธิ์รุนแรงขึ้น จนกลายเป็นปัญหาสังคมในปัจจุบัน
ในปัจจุบัน แถบชายแดนไทย - กัมพูชาจะรับซื้อยาบ้าจากทางว้าแดงส่งผ่านมาทางประเทศลาว แล้วนำยาบ้ามาบดแล้วผสมกับแป้งทำยา (Drug Powder) แล้วนำมาอัดขึ้นรูปใหม่เพื่อให้มีจำนวนเม็ดยาเพิ่มขึ้น ตัวสารเสพติดต่อเม็ดจะลดลงเพื่อเพิ่มกำไร
ประวัติ > ต้นกำเนิดในไทย

ยาบ้าในประเทศไทยกำเนิดมาจากนางกัลยาณี อร่ามเวชอนันต์ ที่ส่งลูกไปเรียนวิชาเคมีที่ประเทศไต้หวันเพื่อกลับมาผลิตยาบ้ารายแรกของเมืองไทย ปัจจุบันถูกจำคุกอยู่ในเรือนจำลาดยาว เธอถูกจับพร้อมสามีและลูกชาย 2 คน ที่บ้านหลังหนึ่งในพื้นที่อำเภอบางกรวย จังหวัดนนทบุรี ซึ่งครอบครัวของเธอเช่าไว้ผลิตยาบ้า เธอถูกจับในเดือนพฤศจิกายน 2530 หลังจากนั้นยาม้าถูกประกาศเป็นยาต้องห้าม ซึ่งก่อนหน้านั้นยาม้าสามารถนำเข้าจากต่างประเทศ กัลยาณีและครอบครัวถูกคุมขังแต่การผลิตยาม้าก็เติบโต คนงานที่ผลิตโรงงานของกัลยาณีได้เรียนรู้สูตรจากลูกชาย 2 คน และขยายธุรกิจ บางคนทำเอง จนสูตรยาม้าที่กัลยาณี เคยใช้ยี่ห้อ เป้าบุ้นจิ้น ในครั้งแรกได้ขยายเป็นยี่ห้อต่าง ๆ มากมาย
การขนส่ง

ในประเทศผู้ผลิต (กลุ่มว้าแดง) จะห้ามประชาชนของเขาเสพยาเสพติดที่เขาผลิตโดยเด็ดขาด  ถ้าทางผู้ผลิตทราบจะลงโทษสถานหนักถึงขั้นยิงทิ้งเลยทีเดียว การขนส่งยาเสพติดจากประเทศผู้ผลิตจะส่งกัน 3 ทางคือ
ทางบก โดยผู้ผลิตจะนำยาเสพติดใส่หลังสัตว์ (ลา) หรือให้คนงานใส่เป้พร้อมอาวุธบรรทุกมาตามแนวชายแดนฝั่งตะวันตกของประเทศไทย หรืออ้อมสามเหลี่ยมทองคำผ่านเข้าประเทศลาวสู่ประเทศไทย หรือผ่านลาวลงมากัมพูชาเข้าประเทศไทย
ทางน้ำ  ผู้ผลิตจะนำยาเสพติดใส่เรือประมงทางฝั่งทะเลอันดามันลงมาทางใต้ของไทย
ทางอากาศ โดยผู้ผลิตจะปะปนมากับสิ่งของเช่น กระเป๋าเดินทาง ของนำเข้าจากต่างประเทศ เป็นต้น
การออกฤทธิ์

ยาบ้า เป็นยาที่ออกฤทธิ์กระตุ้นประสาท เมื่อเสพเข้าสู่ร่างกาย ในระยะแรกจะออกฤทธิ์ทำให้ร่างกายตื่นตัว หัวใจเต้นเร็ว ความดันโลหิตสูง ใจสั่น ประสาทตึงเครียด แต่เมื่อหมดฤทธิ์ยาจะรู้สึกอ่อนเพลียมากกว่าปกติ ประสาทล้าทำให้การตัดสินใจช้าและผิดพลาด เป็นเหตุให้เกิดอุบัติเหตุร้ายแรงได้ ถ้าใช้ติดต่อกันเป็นเวลานานจะทำให้สมองเสื่อม เกิดอาการประสาทหลอน เห็นภาพลวงตา หวาดระแวง คลุ้มคลั่ง เสียสติ เป็นบ้า อาจทำร้ายตนเองและผู้อื่นได้ หรือในกรณีที่ได้รับยาในปริมาณมาก จะไปกดประสาท และระบบการหายใจทำให้หมดสติ และถึงแก่ชีวิตได้
โทษทางกฎหมาย

| ข้อหา | บทลงโทษ |
| --- | --- |
ผลิต นำเข้า หรือส่งออก: ต้องระวังโทษจำคุกตลอดชีวิต หากเป็นการกระทำเพื่อจำหน่าย ต้องระวางโทษประหารชีวิต (กรณีคำนวณเป็นสารบริสุทธิ์ได้ตั้งแต่ 20 กรัม ขึ้นไป ถือว่าเป็นการกระทำเพื่อจำหน่าย)
จำหน่ายหรือครอบครองเพื่อจำหน่าย: ต้องระวางโทษจำคุกตั้งแต่ 5 ปี ถึงจำคุกตลอดชีวิตและปรับตั้งแต่ 5 หมื่นบาทถึง 5 แสนบาท หากมีสารบริสุทธิ์ไม่เกิน 100 กรัม แต่ถ้าเกิน 100 กรัม ต้องระวางโทษจำคุกตลอดชีวิตหรือโทษประหารชีวิต
ครอบครอง: คำนวณเป็นสารบริสุทธิ์ไม่ถึง 20 กรัม ต้องระวางโทษจำคุก 1 ถึง 10 ปี และปรับ 1 หมื่นบาท ถึง 1 แสนบาท (คำนวณเป็นสารบริสุทธิ์ 20 กรัมขึ้นไป ถือว่าครอบครองเพื่อจำหน่าย)
เสพ: ต้องระวางโทษจำคุกตั้งแต่ 2 ปีถึง 10 ปี และปรับตั้งแต่ 5 พันบาท ถึง 1 แสนบาท แต่ปัจจุบันนี้ ผู้เสพจะใช้วิธีส่งเข้าเรือนจำทันทีในขณะที่เมทเกิน 3 เม็ด แต่ถ้าเมทสารเสพติดไม่เกิน 3 เม็ด จะถูกส่งไปบำบัดโรงพยาบาลศรีธัญญารักษ์ เป็นเวลา 1 ถึง 2 ปีทันที
ใช้อุบาย หลอกลวง ขู่เข็ญใช้กำลังประทุษร้าย ฯ ให้ผู้อื่นเสพ: ต้องระวางโทษจำคุกตั้งแต่ 2 ปี ถึง 20 ปี และปรับตั้งแต่ 2 หมื่นบาท ถึง 2 แสนบาท และถ้าเป็นการกระทำต่อหญิงหรือบุคคลซึ่งยังไม่บรรลุนิติภาวะต้องระวางโทษประหารชีวิต ถ้ากระทำโดยมีอาวุธหรือร่วมกัน 2 คนขึ้นไป ต้องระวางโทษจำคุก 4 ปี ถึง 30 ปี และปรับตั้งแต่ 4 หมื่นบาท ถึง 3 แสนบาท
ยุยงส่งเสริมให้ผู้อื่นเสพ: ต้องระวางโทษจำคุกตั้งแต่ 1 ปี ถึง 5 ปี และปรับตั้งแต่ 1 หมื่นบาท ถึง 5 หมื่นบาท
เสพกรณีซ้ำซากหลังจากบำบัดแล้วให้ส่งเข้าเรือนจำทันที โทษกรณีนี้จะถูกจำคุกมีผลทันที 2 ปี ถึง 5 ปี ไม่มีค่าปรับจำคุกทันทีไม่มีข้อแม้กรณีใดๆทั้งสิ้น ไม่มีการยื่นประกันตัวทุกข้อกล่าวหาเพื่อเป็นการดัดนิสัยผู้เสพตามจังหวัดต่างไปจะถูกส่งเข้าเรือนจำใหญ่ทันทีมีผลบังคับภายในเดือนกรกฏาคม 2567 นี้เพื่อสนองการปรับเปลี่ยนพฤติกรรมผู้เสพมีผลให้ส่งเข้าเรือนจำกลางทันที
กฎหมายใหม่ ยาบ้าไม่เกิน 5 เม็ด

เมื่อวันที่ 9 ก.พ.67 เว็บไซต์ราชกิจจานุเบกษา เผยแพร่ กฎกระทรวงสาธารณสุข เรื่อง กำหนดปริมาณยาเสพติดให้โทษและวัตถุออกฤทธิ์ที่ให้สันนิษฐานว่ามีไว้ในครอบครองเพื่อเสพ พ.ศ.2567 ลงนามโดย นพ.ชลน่าน ศรีแก้ว รัฐมนตรีว่าการกระทรวงสาธารณสุข ระบุว่า การมียาบ้าไว้ในครอบครองไม่เกิน 5 เม็ดให้สันนิษฐานว่ามีไว้ในครอบครองเพื่อจำหน่ายทันที และถือเป็นผู้ป่วยที่ต้องนำไปบำบัดรักษาให้หาย ถ้าไม่สมัครใจรับการบำบัดก็จะถูกดำเนินคดีข้อหา “ครอบครองเพื่อเสพ” ตามมาตรา 164 หากพิสูจน์ได้ว่ามีการครอบครองเพื่อขาย ไม่ว่าจะกี่เม็ด ต้องถูกดำเนินคดีและลงโทษตามกฎหมายฐานเป็นผู้ค้า จะถูกจำคุก 1 ปีถึง 5 ปี ไม่มีการยื่นอุทรณ์หรือประกันตัวเพื่อให้ผู้เสพ ปรับเปลี่ยนพฤติกรรมในการใช้สารเสพติด โดยส่งเข้าเรือนจำกลางทันทีในกรณีเสพซ้ำซากเพื่อผู้เสพตามเรือนจำต่างจังหวัดต่างๆที่หาแนวทางแก้ไขคืนคนดีสู่สังคมทำให้เสพตระหนักได้ดีกว่าเดิมปรับเปลี่ยนตัวเองได้ดีขึ้นคืนสู่ครอบครัวให้มีผลบังคับใช้ทันที
แต่หากผู้เสพสมัครใจเข้ารับการบำบัดรักษาและเป็นไปตามเงื่อนไขที่กำหนด และดำเนินการเข้ารับการบำบัดจนครบถ้วน ผู้ครอบครองยาบ้าไม่เกิน 5 เม็ดที่ไม่ใช่เพื่อการจำหน่ายก็จะไม่มีความผิดตามประมวลกฎหมายยาเสพติด กฎหมายนี้มีเจตนารมย์ที่จะช่วยเหลือให้ผู้เสพเข้ารับการบำบัดโดยไม่เอาผิดทางอาญา หรือลดการเป็นอาชญากรรมของผู้เสพ (decriminalization) “มองผู้เสพ เป็นผู้ป่วย” โดยใช้กระบวนการทางสาธารณสุขในการแก้ไขปัญหา
การสังเกตผู้ติดยา

วิธีการสังเกตผู้ติดยาแบบทั่ว ๆ ไป ประเภทนี้มีหลายวิธี โดยเริ่มต้นจากพฤติกรรมทั่ว ๆ ไปเช่น การไม่พักผ่อน นอนดึกเป็นนิสัยแต่ตื่นตอนเช้าตรู่ ไม่ค่อยออกสังคม มีโลกส่วนตัวสูง ชอบอยู่ในสถานที่มิดชิด สูบบุหรี่จัด หรือชอบงัดแงะเครื่องจักรกลออกมาทำความสะอาดหรือซ่อมแซม กัดฟันกราม , หัวนิ้วโป้งเท้ากระดิกและขยับตลอดเวลา , หรือเอามือม้วนที่ปลายผม หรือบีบสิว แต่งหน้าแต่งตัวเปลี่ยนเสื้อผ้าบ่อย ๆ เวลาเรียกทานข้าวมักจะไม่มาทานด้วยเพราะยาชนิดนี้จะช่วยให้ผู้เสพไม่หิวข้าว
ให้สังเกตตามซอกตู้ ลิ้นชัก ว่ามีอุปกรณ์การเสพซ่อนอยู่หรือไม่ เช่น หลอด เวลาซักผ้าให้ตรวจดูในกระเป๋าเพื่อดูว่ามีเศษฟอยล์ซองบุหรี่หรือไม่ (มีลักษณะเป็นกระดาษอะลูมิเนียมบางของซองบุหรี่)
ถ้าบ้านท่านมีแผ่นฝ้าเพดานชนิดเปิดได้ให้สังเกตว่าฝ้าเพดานที่บ้านท่านปิดสนิทดีหรือไม่ เพราะผู้เสพยามักนิยมนำอุปกรณ์การเสพไปซ่อนไว้ที่นั่น ถ้าสงสัยให้เปิดดู ส่วนใหญ่ถ้าแผ่นฝ้าเพดานหากถูกเปิดบ่อยมักจะไม่สนิท รอยมือดำ ๆ ติดอยู่ที่แผ่นฝ้าเพดาน
ให้สังเกตกลุ่มเพื่อนที่มาหา เด็กกลุ่มติดยามักร่วมทำกิจกรรมที่ดูเป็นมิตรเสมอ เช่นซ้อมดนตรี วาดภาพ เปิดติว  แต่ความจริงแล้วพวกเขาหาโอกาสมารวมตัวกันเสพยา ให้สังเกตว่ากิจกรรมที่เขาทำอยู่นั้นเนิ่นนานกว่าปกติหรือไม่
ถังขยะคือแหล่งข้อมูลที่สำคัญของผู้เสพ ให้สังเกตตามถังขยะหน้าบ้านเวลาบุตรหลานท่านไปทิ้งขยะ (มักทิ้งเวลาเช้าตรู่) ผู้เสพจะนำอุปกรณ์ต่าง ๆ เหล่านั้นไปทิ้งหรือทิ้งลงโถส้วม
แต่ข้อสังเกตทั้งหมดที่ว่ามานี้ต้องนำบริบทแวดล้อมอื่น ๆ มาพิจารณาด้วย
การสังเกตผู้ติดยา > สังเกตผู้ติดยาทางกายภาพของผู้เสพ

ให้สังเกตว่าคนติดยาบ้าจะมีหน้าตาที่เรียวเล็ก แขนและขาผอมลีบ ใบหน้าดำคล้ำ ขอบตาจะดำ เส้นผมแข็งหรือผมร่วง  ร่างกายจะผอมผิดปกติ ไม่ชอบอยู่เฉย ๆ มีกลิ่นตัวแรง ลมหายใจเหม็น ถ้าไม่แน่ใจว่าบุตรหลานของท่านติดยาหรือไม่ให้ท่านไม่จำเป็นต้องตรวจด้วยยา ให้ใช้วิธีการให้คน ๆ นั้นยื่นมือยื่นแขนทั้งสองแขนเหยียดตรงมาข้างหน้า แล้วกางมือให้ตั้งฉากกับแขนแล้วกางนิ้วออก หากมีการสั่นผิดปกติ มีแนวโน้มว่าผู้นั้นใช้ยาเสพติดหรือเลือกซื้อชุดตรวจสารเสพติด
การบำบัดผู้ติดยาบ้า

การบำบัดรักษาผู้ติดยาบ้าไม่ใช่การทำให้ร่างกายปลอดจากยาเสพติด แต่เป็นการบำบัดรักษาความผิดปกติของร่างกายจากผลของยาเสพติด คือ ความผิดปกติของระบบประสาท (คือผู้เสพจะรู้สึกว่าร่างกายตื่นตัวและมีความต้องการทำในสิ่งที่คิดหรือสิ่งที่ถูกสั่งจากสมอง) โดยเฉพาะสมองส่วนกลาง (Central nervous system) และสารสื่อเคมีสมอง (Neurotransmitter) สมองของผู้ติดยาเสพติดต้องการฤทธิ์ของยาเสพติดที่จะกระตุ้นให้ระบบสมองทำงานอย่างปกติ หากช่วงใดขาดยาเสพติดไปกระตุ้นก็จะเกิดอาการผิดปกติขึ้น
อาการผิดปกติของร่างกายที่เห็นทันทีที่หยุดยาบ้า คือ อาการถอนพิษยา ซึ่งจะมีอาการหิวบ่อย กินจุ กระวนกระวาย อ่อนเพลียและมีความรู้สึกจิตใจหดหู่ บางรายมีอาการถึงขนาดอยากฆ่าตัวตาย ในระยะนี้ ผู้ติดยาบ้าจะอยากนอนและนอนเป็นเวลานานในช่วง 2 - 3 สัปดาห์แรก
ต่อจากอาการถอนพิษยา ผู้ติดยาบ้าจะมีอาการอยากยามาก ในช่วงนี้ผู้ติดยาเสพติดจะมีความรู้สึกไม่เป็นสุข ไม่มีกำลังทั้งทางร่างกายและจิตใจ อยากที่จะใช้ยาเพื่อกระตุ้นร่างกายและจิตใจให้เกิดความกระชุ่มกระชวยกลับมาใหม่
การบำบัดรักษายาบ้าในช่วงแรก เป็นการบำบัดรักษาเพื่อลดอาการถอนพิษยาจึงเป็นการให้ยาตามอาการ เพื่อลดความเครียด อาการซึมเศร้าหรืออาการทางจิตอื่น ๆ เช่น อาการหวาดระแวง เพื่อให้ผู้ติดยาเสพติดสามารถประคับประคองตนเองผ่านช่วงนี้ไปให้ได้ หลังจากหยุดยาบ้าประมาณ 3 - 4 สัปดาห์  อาการถอนพิษยาและอาการอยากยาจะลดน้อยลง
แม้ว่าผู้ติดยาบ้าที่ผ่านการบำบัดรักษาขั้นถอนพิษยาแล้ว จะมีสุขภาพร่างกายและจิตใจดีขึ้น ร่างกายสมบูรณ์แข็งแรง แต่ความผิดปกติของระบบสมอง พฤติกรรมและสิ่งแวดล้อมยังไม่ได้แก้ไข จำเป็นที่จะต้องเข้าสู่ขั้นตอนฟื้นฟูสมรรถภาพต่อไป เพื่อให้ผู้ติดยาบ้าหายขาด ไม่หวนกลับไปใช้ยาเสพติดอีก
การที่ต้องผ่านขั้นตอนฟื้นฟูสมรรถภาพเพื่อฟื้นฟูให้สมองของผู้ติดยาเสพติดกลับมาเป็นสมองของคนปกติ  เนื่องจากระบบประสาทของคนติดยาต้องการเสพติดเป็นประจำ เพื่อกระตุ้นให้มีสารเคมีสมองพอเพียงที่จะทำให้เกิดความสุขไม่วิตกกังวล หากขาดการกระตุ้นจากยาเสพติด สมองของผู้ติดยาเสพติดจะมีปฏิกิริยาตรงกันข้าม คือผู้ติดยาจะหงุดหงิดไม่เป็นสุข มีความเครียด วิตกกังวลและมีความอยากที่จะกลับไปเสพ ยาเสพติดอีก  ดังนั้นจึงจำเป็นอย่างยิ่งที่จะต้องใช้ระยะเวลานานพอสมควรให้ส่วนต่างของสมองได้ปรับตัวกลับเป็นปกติในช่วงที่ระบบสมองปรับตัวเป็นปกติ ผู้ติดยาเสพติดต้องไม่หวนกลับไปเสพยาเสพติดอีก
นอกจากระบบสมองแล้ว พฤติกรรมและสภาพแวดล้อมของผู้ติดยาต้องได้รับการปรับเปลี่ยนให้ดีขึ้น ในกระบวนการฟื้นฟูสมรรถภาพมีหลายวิธี การที่จะช่วยเหลือผู้ติดยาเสพติด เช่น การเข้าค่ายฟื้นฟู ฯ การให้ คำปรึกษา การทำจิตบำบัด และชุมชนบำบัด เป็นต้น  เพื่อให้ผู้ติดยาเสพติดเข้าใจถึงปัญหาของตนเองที่นำไปสู่การเสพยาเสพติด ปรับสภาพครอบครัวให้สมาชิกในครอบครัวได้เข้าใจปัญหาและช่วยกันดูแลประคับประคองผู้ติดยาเสพติด ปรับสภาพกลุ่มเพื่อนให้ห่างไกลจากเพื่อนที่จะมาชักชวนให้เสพยาเสพติด สร้างความมั่นคงทางจิตใจผ่านทางผู้เกี่ยวข้องหรือกลุ่มที่เลิกยาแล้ว ให้ผู้ติดยาเสพติดสามารถยืนหยัดแก้ไขปัญหาต่าง ๆ โดยไม่หวนกลับไปเสพยาอีก
ข้อบ่งใช้ทางการแพทย์

ในทางการแพทย์ยาชนิดนี้มีชื่อทางการค้าว่า Desoxyn®  ภายใต้สิทธิบัตรของบริษัท OVATION Pharmaceuticals จำกัด (โอเวชัน ฟาร์มาซูติคอล) มีขนาดตั้งแต่ 5 มิลลิกรัม, 10 มิลลิกรัม, และ 15 มิลลิกรัม หนึ่งกล่องบรรจุร้อยเม็ด ใช้บำบัดโรคซึมเศร้า โรคที่เกี่ยวกับระบบทางหายใจ ภูมิแพ้ ลดความอ้วน[ต้องการอ้างอิง]
ราคายา Desoxyn ต่อหน่วยประมาณ (แบบถูกกฎหมาย) (หน่วยเงิน ดอลลาร์สหรัฐ)
ขนาด 5  mg บรรจุ 100 เม็ด ราคา 306 ดอลลาร์สหรัฐ
ขนาด 10 mg บรรจุ 100 เม็ด ราคา 408 ดอลลาร์สหรัฐ
ขนาด 15 mg บรรจุ 100 เม็ด ราคา 520 ดอลลาร์สหรัฐ
อ่านเพิ่ม

Allard, Tom (14 October 2019). "The hunt for Asia's El Chapo". Reuters.
แหล่งข้อมูลอื่น

New Drug Seeping into California Communities. The Associated Press, 22 September 2002
Dhaka Police in "Huge" Drugs Haul. BBC News, 26 October 2007
Everything You Need to Know About YABA. Culture Trip, 30 May 2017
ทางหลวงแผ่นดินหมายเลข 107

|  ทางหลวงแผ่นดินหมายเลข 107 |
| --- | --- |
ถนนช้างเผือก,ถนนโชตนา,ถนนเลี่ยงเมืองฝาง,ถนนฝาง-ท่าตอน,ถนนแม่จัน-ฝาง

ข้อมูลของเส้นทาง
ความยาว: 236.14 กิโลเมตร (146.73 ไมล์)
มีขึ้นเมื่อ: ก่อน พ.ศ. 2480–ปัจจุบัน
ทางแยกที่สำคัญ
ปลายทางทิศใต้: อ.เมืองเชียงใหม่ จ.เชียงใหม่
ปลายทางทิศเหนือ:   ถนนพหลโยธิน อ.แม่จัน จ.เชียงราย
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ถนนโชตนา ซึ่งมีระยะทางส่วนใหญ่เป็น ทางหลวงแผ่นดินหมายเลข 107 สายเชียงใหม่–แม่จัน เป็นทางหลวงแผ่นดินในจังหวัดเชียงใหม่และจังหวัดเชียงราย เป็นทางหลวงสายหลักของจังหวัดเชียงใหม่ในการติดต่อกับอำเภอต่าง ๆ ทางทิศเหนือ และเชื่อมต่อไปยังจังหวัดเชียงราย มีระยะทางตลอดทั้งสาย 240.301 กิโลเมตร
รายละเอียดของเส้นทาง

ทางหลวงแผ่นดินหมายเลข 107 มีจุดเริ่มต้นที่อำเภอเมืองเชียงใหม่ จังหวัดเชียงใหม่ มุ่งไปทางทิศเหนือ ผ่านอำเภอแม่ริม อำเภอแม่แตง อำเภอเชียงดาว แล้วเบนไปทางทิศตะวันออกเฉียงเหนือเล็กน้อย ตัดเข้าอำเภอไชยปราการ อำเภอฝาง แล้วไปสิ้นสุดบนถนนพหลโยธินที่อำเภอแม่จัน เดิมในช่วงฝาง – แม่จันเป็นทางหลวงแผ่นดินหมายเลข 1089 ต่อมาได้มีการรวมเข้าเป็นส่วนหนึ่งของทางหลวงแผ่นดินสายนี้ ทำให้มีระยะทางรวมทั้งสิ้น 240.301 กิโลเมตร
เส้นทางช่วงอำเภอเมืองเชียงใหม่ถึงอำเภอแม่ริมเป็นถนนคอนกรีตขนาด 4-6 ช่องจราจร มีเกาะกลางถนน ส่วนช่วงอำเภอแม่ริมจนถึงศูนย์ฝึกช้างเชียงดาวเป็นถนนลาดยางขนาด 4 ช่องจราจร มีเกาะกลาง ซึ่งช่วงที่ผ่านเทศบาลตำบลสันโป่งเดิมจะไม่มีเกาะกลาง ทำให้เกิดอุบัติเหตุบ่อยครั้ง ถนนจะลดเหลือ 2 ช่องจราจรในช่วงที่ผ่านแก่งปันเต๊า รอยต่อระหว่างอำเภอแม่แตงและอำเภอเชียงดาว ระยะทาง 8 กิโลเมตร และจะขยายเป็น 4 ช่องจราจรอีกครั้งจนถึงช่วงทางเลี่ยงเมืองเชียงดาว จากนั้นถนนจะมีขนาด 2 ช่องจราจร เมื่อผ่านแยกปิงโค้งถนนจะลัดเลาะไปตามดอยหัวโท รอยต่อระหว่างอำเภอเชียงดาวและอำเภอไชยปราการ และขยายเป็น 4 ช่องจราจรอีกครั้งเมื่อถึงทางแยกดอยอ่างขาง จนถึงแยกทางเลี่ยงเมืองฝางด้านทิศใต้ ทางหลวงแผ่นดินหมายเลข 107 จะเลี้ยวซ้ายไปตามถนนเลี่ยงเมืองฝาง และลดเหลือ 2 ช่องจราจรอีกครั้ง จากนั้นถนนจะเลี้ยวซ้ายกลับเข้าสู่ถนนสายฝาง-แม่จัน และจะผ่านภูเขาอีกครั้งเมื่อพ้นบ้านท่าตอนไปจนถึงอำเภอแม่จัน
ทางหลวงแผ่นดินสาย เชียงใหม่-เชียงดาว-ฝาง ให้ขนานนามว่า "ถนนโชตนา" เพื่อเป็นเกียรติแก่ นายทิม โชตนา นายช่างกำกับการแขวงการทางเชียงใหม่ เมื่อวันที่ 12 ธันวาคม 2493 ตามมติ ครม จอมพล ป. พิบูลสงคราม นายกรัฐมนตรี
การแบ่งตอนควบคุม

ทางหลวงแผ่นดินหมายเลข 107 แบ่งเขตการควบคุมออกเป็น 6 ตอน ได้แก่
| ตอน | ชื่อตอน | หลัก กม>  | ระยะทาง (กม> ) | หมวดทางหลวง | แขวงทางหลวง |
| --- | --- | --- | --- | --- | --- |
| 0100 | เชียงใหม่ - ขี้เหล็กหลวง | 4+172 - 30+893 | 26.721 | แม่ริม | เชียงใหม่ที่ 2 |
| 0201 | ขี้เหล็กหลวง - แม่ทะลาย | 30+893 - 59+600 | 28.707 | แม่แตง | เชียงใหม่ที่ 3 |
| 0202 | แม่ทะลาย - หัวโท | 59+600 - 110+475 | 50.875 | เชียงดาว (ปิงโค้ง) | เชียงใหม่ที่ 3 |
| 0203 | หัวโท - ล้องอ้อ | 110+475 - 138+993 | 28.518 | ไชยปราการ | เชียงใหม่ที่ 3 |
| 0204 | ล้องอ้อ - เมืองงาม | 138+993 - 205+121 | 66.128 | ฝาง | เชียงใหม่ที่ 3 |
| 0300 | ล้องอ้อ - เมืองงาม | 205+121 - 240+301 | 35.180 | แม่จัน | เชียงรายที่ 1 |
ทางหลวงที่เกี่ยวข้อง > ทางหลวงแผ่นดินหมายเลข 1089

|  ทางหลวงแผ่นดินหมายเลข 1089 |
| --- | --- |
ที่ตั้ง: อ.แม่ฟ้าหลวง และ อ.แม่จัน จ.เชียงราย
ความยาว: 11.916 กิโลเมตร (7.404 ไมล์)
ทางหลวงแผ่นดินหมายเลข 1089 สายผาเดื่อ - ห้วยหินฝน เป็นทางหลวงแผ่นดินขนาด 2 ช่องจราจร เริ่มต้นที่ทางหลวงแผ่นดินหมายเลข 1130 ที่บ้านผาเดื่อ ตำบลแม่สลองใน อำเภอแม่ฟ้าหลวง จังหวัดเชียงราย และสิ้นสุดที่ทางหลวงแผ่นดินหมายเลข 107 บ้านห้วยมะหินฝน ตำบลป่าตึง อำเภอแม่จัน จังหวัดเชียงราย แต่เดิมรหัสทางหลวงแผ่นดินหมายเลข 1089 เคยถูกใช้ในเส้นทางช่วง แม่จัน - ฝาง และเส้นทางที่เหลืออยู่ปัจจุบันเป็นสายแยกของทางหลวงแผ่นดินสายนี้ จนต่อมากรมทางหลวงได้ควบรวมทางหลวงแผ่นดินหมายเลข 1089 ช่วงฝาง - แม่จัน ให้เป็นส่วนหนึ่งของทางหลวงแผ่นดินหมายเลข 107 ระยะทาง 84.1 กิโลเมตร ทำให้ทางหลวงแผ่นดินหมายเลข 1089 เหลือเพียงช่วงผาเดื่อ - ห้วยหินฝน เท่านั้น
ทางหลวงที่เกี่ยวข้อง > ทางหลวงแผ่นดินหมายเลข 1359

|  ทางหลวงแผ่นดินหมายเลข 1359 |
| --- | --- |
ที่ตั้ง: อ.เชียงดาว และ จ.เชียงใหม่
ความยาว: 9.545 กิโลเมตร (5.931 ไมล์)
ทางหลวงแผ่นดินหมายเลข 1359 สายทางเข้าเชียงดาว เป็นถนนที่ตัดเข้าสู่เทศบาลตำบลเชียงดาว โดยเริ่มต้นที่ทางหลวงแผ่นดินหมายเลข 107 บริเวณใกล้กับสำนักงานเทศบาลตำบลแม่นะ และสิ้นสุดที่ทางหลวงแผ่นดินหมายเลข 107 บริเวณใกล้แยกเมืองงาย แต่เดิมถนนสายนี้เป็นส่วนหนึ่งของทางหลวงแผ่นดินหมายเลข 107 เช่นเดียวกับสายปัจจุบันซึ่งเป็นทางเลี่ยงเมือง แต่ต่อมากรมทางหลวงได้เปลี่ยนสายทางเข้าเมืองเชียงดาวให้เป็นทางหลวงแผ่นดินหมายเลขแต่ต่อมากรมทางหลวงได้เปลี่ยนสายทางเข้าเมืองเชียงดาวให้เป็นทางหลวงแผ่นดินหมายเลข 1359